CELEX: 32005D0403
Language: bg
Date: 2005-05-25 00:00:00
Title: Решение на Комисията от 25 май 2005 година за създаване на класове на съпротивление срещу външен огън на покриви и покривни покрития за някои строителни продукти, предвидени в Директива 89/106/ЕИО на Съвета (нотифицирано под номер С(2005) 1501)Текст от значение за ЕИП.

13/ 49
            
            
               BG
            
            
               Официален вестник на Европейския съюз
            
            
               50
            
         32005D0403
   
               L 135/37
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
         РЕШЕНИЕ НА КОМИСИЯТА
   от 25 май 2005 година
   за създаване на класове на съпротивление срещу външен огън на покриви и покривни покрития за някои строителни продукти, предвидени в Директива 89/106/ЕИО на Съвета
   (нотифицирано под номер С(2005) 1501)
   (текст от значение за ЕИП)
   (2005/403/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 89/106/ЕИО на Съвета от 21 декември 1988 г. за сближаване на законовите, подзаконовите и административните разпоредби на държавите-членки по отношение на строителните продукти (1), и по-специално член 20, параграф 2 от нея,
   като има предвид, че:
   
               (1)
            
            
               Директива 89/106/ЕИО предвижда, че с цел да се вземат предвид различните нива на защита за строително-монтажните работи на национално, регионално и местно равнище, е възможно да възникне необходимост от съставяне на класове тълкувателни документи, съответстващи на съпротивлението на продуктите по отношение на всяко едно от основните изисквания. Тези документи са публикувани като „Съобщение на Комисията относно тълкувателните документи, отнасящи се към Директива 89/106/ЕИО“ (2).
            
         
               (2)
            
            
               По отношение на основното изискване към безопасността в случай на пожар, в тълкувателен документ № 2 се изброяват редица взаимосвързани мерки, които в своята цялост определят стратегията за безопасност при пожари, която да се развива по различни начини в различните държави-членки.
            
         
               (3)
            
            
               В тълкувателен документ № 2 се посочват изискванията към строителните продукти, предназначени за покриви, изложени на външен огън.
            
         
               (4)
            
            
               Чрез хармонизиране, с Решение 2001/671/ЕО на Комисията от 21 август 2001 г. за изпълнение на Директива 89/106/ЕО на Съвета относно класификацията на покриви и покривни покрития според тяхното съпротивление срещу външен огън (3), беше приета система от класове.
            
         
               (5)
            
            
               Що се отнася до някои видове листова ламарина с пластизолово покритие, е необходимо да се използва класификацията, създадена с Решение 2001/671/ЕО.
            
         
               (6)
            
            
               Съпротивлението срещу външен огън на голям брой строителни продукти и/или материали в рамките на класификацията, предвидена в Решение 2001/671/ЕО, е добре установено и достатъчно добре познато на противопожарните органи в държавите-членки, в резултат на което те не изискват изпитване на точно тази характеристика от съпротивлението на тези продукти.
            
         
               (7)
            
            
               Мерките, предвидени от настоящото решение, са в съответствие със становището на Постоянния комитет по строителство,
            
         ПРИЕ НАСТОЯЩОТО РЕШЕНИЕ:
   Член 1
   Строителните продукти и/или материали, които отговарят на всички изисквания за характеристиката „Съпротивление на външен огън“ без нужда от по-нататъшни изпитвания, са дадени в приложението.
   Член 2
   Конкретните класове, в които попадат отделните строителни продукти и/или материали в рамките на класификацията по признак „Съпротивление на външен огън“, приета с Решение 2001/671/ЕО, са дадени в приложението към настоящото решение.
   Член 3
   Адресати на настоящото решение са държавите-членки.
   
      Съставено в Брюксел на 25 май 2005 година.
      
         
            За Комисията
         
         Günter VERHEUGEN
         
            Заместник-председател
         
      
   
   
      (1)  ОВ L 40, 11.2.1989 г., стр. 12. Директива, последно изменена с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).
   
      (2)  ОВ С 62, 28.2.1994 г., стр. 1.
   
      (3)  ОВ L 235, 4.9.2001 г., стр. 20.
   
      ПРИЛОЖЕНИЕ
      В таблицата, дадена в настоящото приложение, са изброени продуктите и/или материалите, които отговарят на изискванията за характеристиката „Съпротивление на външен огън“ без нужда от по-нататъшни изпитвания.
      Таблица
      Класове по признака „Съпротивление на външен огън“ за листова ламарина с пластизолово покритие
      
                  Продукт
               
               
                  Клас (1)
                  
               
            
                  
                     Листова стоманена ламарина с пластмасово покритие
                  
                  както е посочено по-долу и при монтиране в единствен пласт или монтирана покривна система, както е описано подробно по-долу
               
               
                  BROOF (t1)
                  BROOF (t2)
                  BROOF (t3)
               
            
                  
                     Листови елементи за покриви
                  
                  в съответствие с EN 14782 и EN 14783, състоящи се от профилирани листове стоманена ламарина, листове плоска стоманена ламарина, или галванизирана листова стоманена ламарина с кангалово покритие или галванизирана листова стоманена ламарина с покритие от алуминиево-цинкова сплав с дебелина на метала ≥ 0,40 мм с органично външно покритие (изложено на атмосферните условия) и по избор, с обратно (от вътрешната страна) органично покритие. Външното покритие се състои от нанесена в течно състояние пластизолова боя с максимална номинална дебелина на сухия филм 0,200 мм, с PCS не повече от 8,0 МДж/м2 и максимална суха маса 330 г/м2. Органичното покритие откъм обратната страна (при наличие на такова) е с PCS не повече от 4,0 МДж/м2 и максимална суха маса 200 г/м2.
                  
                     Еднопластова покривна система, състояща се от един пласт неизолирани покривни плоскости на поддържаща структура (непрекъснати или дискретни поддържащи релси) със съпротивление по пожарната класификация А2-s1, d0 или по-добро.
                  
                     Монтирана покривна система, при която стоманените покривни листове с пластизолово покритие оформят външния пласт в монтираната конструкция, при която поддържащата структура е със съпротивление по пожарната класификация А2-s1, d0 или по-добро и при която непосредствено под стоманените покривни листове с пластизолово покритие има изолиращ пласт със съпротивление по пожарната класификация А2-s1, d0 или по-добро. Тази изолация се състои от безлицева минерална вата, отговаряща на стандарта EN 13162 и представлява юрган от стъклени влакна с минимална плътност 10 кг/м3 (при максимално номинално каучуково съдържание 5 тегловни процента) и дебелина ≥ 80 мм, или минерална вата с минимална плътност 25 кг/м3 (при максимално номинално каучуково съдържание 3,5 тегловни процента) и дебелина ≥ 80 мм.
                  
                     Съединения по местата, където ламаринената обшивка включва съединения, същите са, както следва:
                  
                              —
                           
                           
                              трапецовидна профилирана листова ламарина – странични подгъви за поемане на припокриването с поне един ръб/край, където краищата следва да бъдат минимум 100 мм;
                           
                        
                              —
                           
                           
                              синусоидално гофриран листов материал – странични подгъви за поемане на припокриването с поне 1,5 ширина на гънката, където краищата следва да бъдат минимум 100 мм;
                           
                        
                              —
                           
                           
                              плоски листа/панели – страничните подгъви и краищата следва да бъдат минимум 100 мм;
                           
                        
                              —
                           
                           
                              системи вертикално изправени шевове – съединенията на страничните подгъви включват вертикално изправени подгънати или капсулирани шевове, достатъчни да осигурят непрекъснат близък контакт между листовете и да обезпечат водонепроницаемо съединение, а там, където е възможно, подгънатите краища следва да бъдат с подгъв минимум 100 мм.
                           
                        
                     Уплътнителните материали са от бутилов мастик с номинална плътност от 1 500  до 1 700  кг/м3, и да се полагат като непрекъснат подгъв на мястото на подгъва на съединението при разход приблизително 45 г/м дължина.
                  
                     Фиксинги – там, където листовият материал за покрива се фиксира за поддържащата конструкция с помощта на метални механични фиксинги, подходящи за осигуряване на структурна стабилност на покривната конструкция с допълнителни метални механични фиксинги, които се използват за осигуряване на непрекъснат непосредствен контакт между листовете и за обезпечаване на водонепроницаемост на съединенията.
               
            
         (1)  Класификация по признак „Съпротивление на външен огън“, както е дадена в таблицата в приложението към Решение 2001/671/ЕО.